alexandrainst/scandi-wiki huggingface dataset:
Mindekirken

Mindekirken eller The Norwegian Lutheran Memorial Church of Minneapolis er en luthersk kirke i  Minneapolis. Den er den ene av to kirker i USA med norsk bakgrunn hvor det fortsatt blir avholdt gudstjenester på norsk. Den andre er Minnekirken i Chicago, Illinois. Kong Harald er kirkens høye beskytter.

Historie
Mindekirkens menighet ble grunnlagt i 1922 av den evangelisk-lutherske kirke som et svar på den raske tilbakegangen i bruk av norsk som hadde vært i utstrakt bruk i de mange norsk-amerikanske menigheter i det norskættede USA. 

Byggingen av kirken kom istand etter at det i 1925 ble  arrangert en minnemarkering for emigrantskipet «Restauration» i Saint Paul, Minnesota. Mindekirken ble innviet 4. mai 1930.

Kirken har ved flere anledninger hatt besøk av den norske kongefamilien. Kong Olav V besøkte kirken 4. november 1975.

Målsetninger
Mindekirkens målsetning er:
Å virke som et åndelig senter for den skandinavisk-amerikanske befolkning, holde Gudstjenester både på norsk og engelsk. Å være  varm og inkluderende for besøkende og menighetens medlemmer. et sted hvor folk kan komme sammen på tvers av alder og kulturell bakgrunn. Å oppmuntre til aktiviteter, slike som Leiv Eriksson International Festival, Syttende mai feiringer, konserter. selskapelige sammenkomster og språundervisning..

Eksterne lenker
  Mindekirkens hjemmeside

Kirker i USA
Minneapolis
Norsk-amerikansk kultur
Byggverk i Minnesota
Naturindeks for Norge

Naturindeks for Norge  måler tilstand og utvikling til det biologiske mangfoldet i hovedøkosystemene, Naturindeksen skal på en oversiktlig måte, vise om vi når målet om å stanse tapet av biologisk mangfold.

Miljødirektoratet har i oppdrag å lede arbeidet. På nettsiden til naturindeks kan du følge tilstand og utvikling til enkeltarter, økosystemer for hele Norge og for 5 ulike regioner. Økosystemene hav, ferskvann, åpent lavland, skog, våtmark og fjell blir presentert. I tillegg presenteres ulike temaindekser, blant annet hvilke påvirkninger som reduserer det biologiske mangfoldet. Naturindeksen presenterer utviklingen fra 1990 og fram til 2015. Naturindeksen vil bli oppdatert i 2020. Forskningsinstitusjonene NIBIO, NIVA, NINA, NTNU-Vitenskapsmuseet, Havforskningsinstituttet og SSB bidrar med data og kunnskap inn i prosjektet. NINA har ansvar for den vitenskapelige tilnærmingen i arbeidet.

Naturindeksen er banebrytende internasjonalt og benytter data fra pågående overvåking og annen datainnsamling til å gi et helhetlig bilde av utviklingen. Data fra en rekke overvåkingsprogrammer inngår i analysene

Eksterne lenker 
 Miljøstatus i Norge: Naturindeks for Norge 
Naturindeks for Norge

Miljøvern i Norge
Norges natur
Ole Kristian Silseth

Ole Kristian Silseth (født 24. mai 1958) er en tidligere norsk toppsyklist fra Molde med to år som proff.

Etter tre år med mange norske og nordiske mesterskap for Glåmdal SK 1979-82, 
ble han profesjonell 1982-84 i de italienske lagene Metauro Mobili-Pinarello, fabrikant av kjøkkenutstyr Inoxpran og supermarked-kjeden Supermercati-Brianzoli. I Tour de France 1983 syklet han for Metauro-Pinarello som eneste norske deltaker, men måtte bryte på den tredje etappen. I et intervju beskrev Silseth selv hendelsen slik: «Jeg ble kjørt ned i langesonen, våknet på sykehuset i Roubaix med brudd i hånda, masse sting i rompa, hjernerystelse og game over.»I  startet han i Giro d'Italia for Supermercati, og i juni samme år ble han beste nordmann i Postgirot Open. 

Tilbake i Molde, som amatør etter 1984-sesongen, startet han sykkelbutikk og ble etterhvert med på landslaget i terrengsykkel. Han representerte  og har deltatt i alle Birken siden 1993, da han også vant. Mellom 1996 og 2001 var han landslagstrener for terrengsyklistene, blant annet for  Gunn Rita Dahle. De senere år har han utmerket seg innen maratonsykling i terreng og på fjell.  Han vant veteranklassen La Ruta de los Conquistadores i 2008 og 2009.

Meritter 
 Vinner av Tyrifjorden rundt 1979
 Vinner av Roserittet 1980
 NM banesykling for lag: Seier 1980 med Stein Bråthen, Bjørn Bilstad og Morten Sæther
 NM lagtempo: Seier 1981 (samme lag som '80)
 NM i landeveissykling individuelt:  Seier fellesstart 1982, seier tempo (50 km) i 1982 
 Nordisk mester individuelt fellesstart i Horten: Seier i 1982
 Deltakelse i Tour de France 1983 (brøt i 3. etappe), og i Giro d'Italia 1984
 Postgirot Open, To etappeseiere og nr. 6 sammenlagt i 1984
 Verdenscupen i terrengsykkel:  Nr. 9 sammenlagt i 1989
 Seier i det 1. Birken 1993, en av få som har deltatt i alle Birken
 Seier i La Ruta de los Conquistadores 2008 og -09

Referanser

Eksterne lenker 
 

Norske syklister
Norske landeveissyklister
Norske terrengsyklister
Norske sykkeltrenere
Norgesmestere i fellesstart
Norgesmestere i tempo
Norgesmestere i lagtempo
Norgesmestere i banesykling
Vinnere av Birkebeinerrittet
Personer fra Molde kommune
Fødsler i 1958
Kongepokalvinnere i sykkelsport
Majak

Majak er en by med et av de største atomanleggene i Russland, lokalisert 150 km sørøst for Jekaterinburg og 72 km nordvest for Tsjeljabinsk. Anlegget får elektrisitet og fjernvarme fra Argajaskij kullkraftverk.

Eksterne lenker 
 

Kjernekraftverk i Russland
Tsjeljabinsk oblast
Pokémon Black og White

Pokémon Black og White (svart og hvit) er to videospill for den håndholdte videospillkonsollen Nintendo DS. Dette er de første Pokémon-rollevideospillene som introduserer nye pokémon til serien siden Pokémon Diamond og Pearl (generasjon IV) kom ut.

De ble utgitt i Japan 18. september 2010. Utgivelsesdatoer for resten av verden er 4. mars 2011 for Europa, 6. mars 2011 for USA og 10. mars for Australia. Det er ikke blitt offisielt annonsert for resten av verden.

Utviklerne har sagt at en skal lure på om det virkelig er et Pokémon-spill en spiller når en spiller det. En første filmsnutt ble vist på Pokémon Sunday den 18. april 2010.

Flere visuelle effekter ser ut til å være tilgjengelige.

Eksterne lenker 
 
 Pokémon Black og White på Nintendo.wikia.com (engelsk)

Nintendo DS-spill
Videorollespill
Black og White
Videospill fra 2010
Black og White
Videospill utviklet i Japan
Kuitun

Kuitun (kinesisk: 奎屯; pinyin: Kuítún; uigursk: كۈيتۇن ; Küytun) er et byfylke i det autonome prefekturet Ili i den autonome region Xinjiang i Folkerepublikken Kina.

Befolkningen var på  innbyggere i 1999.

Økonomi og samferdsel 
I Kuitun ligger Kuitun kullkraftverk med 270 MW kapasitet.

Kinas riksvei 217 løper gjennom området. Den begynner i Altay og ender i Kuqa, begge i Xinjiang.

Referanser

Eksterne lenker 
 Lokalregjeringens hjemmesider 
 Kart over Kuitun

Byfylker i Xinjiang
Dushanzi

Dushanzi (kinesisk: 独山子区; pinyin: Dúshānzǐ Qū; uigursk: مايتاغ رايونى / Maytağ Rayoni) er et distrikt i byprefekturet Karamay i den autonome region Xinjiang i Folkerepublikken Kina.

Arealet er på ca 400 km² og innbyggertallet på ca 60.000.

Samferdsel 
Kinas riksvei 217 løper gjennom området. Den begynner i Altay og ender i Kuqa, begge i Xinjiang.

Eksterne lenker
 Lokalregjeringens hjemmesider 

Dushanzi
Maria Canals Barrera

María Canals Barrera (født María Pilar Canals, 28. september 1966) er en amerikansk skuespiller av cubansk avstamning.
Hun er mest kjent for sin rolle som Theresa Russo i serien Magikerne på Waverly Place og rollen som moren til Mitchie (Demi Lovato) i Camp Rock som gikk på Disney Channel.

Referanser

Eksterne lenker 
 

Skuespillere fra USA
Ishockey-VM (divisjon I)

Ishockey-VM (divisjon I) er et årlig sportsarrangement som blir organisert av IIHF. Mesterskapet er delt opp i 2 grupper, og det er en del av Ishockey-VM. Det er for tiden 12 nasjoner som deltar i divisjonen med 6 lag i hver gruppe.
De 2 lagene som vinner sin gruppe rykker neste år opp til elitedivisjonen i Ishockey-VM. De to lagene som taper sin gruppe, rykker ned til divisjon II. Det vil alltid være 2 lag som rykker ned fra elitedivisjonen til divisjon I og det vil alltid være 2 lag som rykker opp fra divisjon II til divisjon I.

Mesterskapstruktur
Mesterskapet har vært delt inn i divisjoner siden 2001, da man gikk bort fra inndelingen i A-VM, B-VM, C-VM og D-VM. I 2001 gikk alle de beste lagene fra datidens B-VM, samt de 4 beste lagene fra datidens C-VM sammen i divisjon I.

Resultater

B-VM

Vinnere 1951-2000

Se også 
Ishockey-VM 2011 (divisjon I)
Ishockey-VM
Ishockey-VM (divisjon II)
Ishockey-VM (divisjon III)

Ishockey-VM
Ishockey-VM (divisjon II)

Ishockey-VM (divisjon II) er et årlig sportsarrangement som blir organisert av IIHF. Mesterskapet er delt opp i 2 grupper, og det er en del av Ishockey-VM. Det er for tiden 12 nasjoner som deltar i divisjonen med 6 lag i hver gruppe.
De 2 lagene som vinner sin gruppe rykker neste år opp til divisjon I. De to lagene som taper sin gruppe, rykker ned til divisjon III. Det vil alltid være 2 lag som rykker ned fra divisjon I til divisjon II og det vil alltid være 2 lag som rykker opp fra divisjon III til divisjon II.

Mesterskapstruktur
Mesterskapet har vært delt inn i divisjoner siden 2001, da man gikk bort fra inndelingen i A-VM, B-VM, C-VM og D-VM. I 2001 gikk de 5 lavest kvalifiserte lagene fra datidens C-VM, samt de 7 beste lagene fra D-VM sammen i divisjon II.

Resultater

C-VM

Mesterskapstitler 1961-2000
Fra 2000, ble C-VM til divisjon II og ble dermed splittet i 2 grupper.

Se også 
Ishockey-VM 2011 (divisjon II)
Ishockey-VM
Ishockey-VM (divisjon I)
Ishockey-VM (divisjon III)

Ishockey-VM
Ishockey-VM (divisjon III)

Ishockey-VM (divisjon III) er et årlig sportsarrangement som blir organisert av IIHF. Mesterskapet er en del av Ishockey-VM og representerer den laveste divisjonen.
I 2010 bestod divisjonen av 2 grupper fordelt på 4 lag i hver gruppe. De 2 beste lagene i divisjon III rykker opp til divisjon II året etter. De 2 lavest plasserte lagene i divisjon II rykker ned til divisjon III.

Opprinnelig ble de lavest kvalifiserte lagene i D-VM samlet inn i divisjon III da man gikk bort fra inndelingen i A-VM, B-VM, C-VM og D-VM i 2001.
I 1987 var det første gang det ble arrangert D-VM i ishockey.
I 2002 ble divisjon III regnet som kvalifisering til divisjon II.
I 2008 hadde man også en kvalifisering til divisjon III.
I 2010 delte man for første gang opp divisjon III i 2 grupper.

D-VM

Mesterskapsvinnere 1987-2000

Se også 
Ishockey-VM 2011 (divisjon III)
Ishockey-VM
Ishockey-VM (divisjon I)
Ishockey-VM (divisjon II)

Ishockey-VM
Odd Anders With

Odd Anders With (født 19. april 1955 i Mo i Rana) er tidligere norsk skoleleder,  journalist og politiker (KrF). Han er daglig leder i Stiftelsen Kirkens Bymisjon i Trondheim (Trøndelag fra 2021) fra august 2019 til august 2022.

Han er cand.mag. med grunnfag i rettsvitenskap og idéhistorie og mellomfag i offentlig rett fra Universitetet i Oslo fra 1982.

Som ung var han nestleder i Kristelig Folkepartis Ungdom. With var frilansjournalist i en rekke medier samt redaktør i Credo Studentmagasin før han ble journalist i Adresseavisen 1985–1993, i Vårt Land 1993–1995 og i NRK P1 1996–1997. Han har vært klubbleder ved NRK på Tyholt, klubbleder i Adresseavisen og leder i Trondhjems Journalistforening.

With var statssekretær for statsrådene Valgerd Svarstad Haugland og Laila Dåvøy i Barne- og familiedepartementet under Bondevik-regjeringene 1997–1999 og 2001–2003. Deretter var With kommunalråd og KrFs gruppeleder i Trondheim bystyre 2003–2010. Han var også 2. nestleder i Kristelig Folkeparti 1999–2003.

I 2010 gikk han fra politikken til stillingen som daglig leder ved Aglo videregående skole og Aglo opplæringssenter samt regiondirektør i Blå Kors. I 2013 ble han administrativ leder ved Kristen videregående skole Trøndelag (KVT) i Trondheim, hvor han også vikarierte som rektor.

Etter at KrF vedtok å gå i regjeringsforhandlinger med Frp høsten 2018, meldte han seg ut av partiet i januar 2019. Han ble deretter en av initiativtakerne til det kristendemokratiske nettverket «Drivkraft», hvor han i mars 2019 ble valgt som nestleder. I 2020 var han med på å etablere Partiet Sentrum.

Han var rådsleder i SIRUS (Statens Institutt for rusmiddelforskning) (6 år), leder i Vinmonopolets bedriftsforsamling (6 år), nestleder i Lukasstiftelsen og var inntil høsten 2019 styreleder i Kristne Friskolers Forbund. Han ble nestleder i styret for St. Olav Kirkeakademier i Trondheim i 2022.

Familie 
Odd Anders With er sønn av Marie With (f. Thilesen) og stortingsrepresentant og fylkesmann Odd With (1921–2006), og far til musiker Aleksander Denstad With.

Referanser

Eksterne lenker 
 

Statssekretærer fra KrF
Lokalpolitikere i Trondheim
KrF-politikere i Sør-Trøndelag
Kristelig Folkepartis ledelse
Norske skoleledere
NRK-journalister
Journalister i Vårt Land
Journalister i Adresseavisen
Personer fra Rana kommune
Egenandel

Egenandel er et begrep som benyttes i sammenheng med tjenester og produkter som leveres etter folketrygdloven, og betegner den delen av kostnaden en pasient skal betale for ytelsen. Dette gjelder både tjenestehonorarer og kjøp av medisiner foreskrevet på såkalt blå resept. Satser for egenandel blir gitt som forskrift ved endringer, eksempelvis etter forhandlinger tilknyttet lønnsoppgjør. 

Ordningen fungerer slik at den største andelen av vederlaget dekkes gjennom folketrygden etter regning, mens pasienten betaler et mindre standardhonorar/medisinpris. Leverandøren fører egenandelsbetalingene inn i et offentlig dataregister som holder regnskap med den enkeltes utgifter til egenandeler.

Av hensyn til økonomien til dem som er kronisk eller varig syke, er det lagt inn et maksimalbeløp for egenandelsbetaling hver enkelt kalenderår. Når en pasient har nådd dette taket, utstedes frikort. Ved å vise dette, vil pasienten slippe å betale flere egenandeler inneværende kalenderår. Tidligere måtte pasientene selv føre regnskap med og dokumentere egenandelsbetalinger og  selv sende inn regnskap når taket var nådd. Registreringen av egenandeler og utsendelse av frikort ble gjort elekronisk fra 2010.

Helse
Personlig økonomi
Patrizia Telese

Patrizia Telese (født 16. juli 1945 i Avellino i Italia) er en italiensk nonne som siden 25. juni 2009 har virket som priorinne ved Birgittaklosteret i Trondheim. Hun har tidligere tjenestegjort i Assisi og ved hovedklosteret i Roma samt i Sveits, Sverige og Estland.

Referanser

Eksterne lenker 
 Presentasjon på katolske nettsider

Den katolske kirke i Norge
Katolske ordenssøstre og nonner
Birgittinere
Personer fra Avellino
Strukturelt protein

Med strukturelle proteiner menes  proteinmolekyler som brukes til å bygge  vev eller  celler i dyr. De har ofte ingen katalytisk funksjon, opptrer ikke som enzymer, men gir  celler og  vev deres form, styrke og elastisitet. 

Typiske strukturelle proteiner er: 
 * Keratin i hår, negler, hover og horn hos pattedyr, 
 * Kollagen i bindevev som for eksempel brusk, 
 * Fibrøse strukturelle proteiner som myosin og tropomyosin, som brukes i sammentrekningen av muskelceller (som vanligvis omtales som bevegelsesproteiner). 
 * Arthropodin, sklerotin og kitin, den viktigste komponenten i kroppens skall og hårde deler (kutikula) hos leddyr. 

De fleste strukturelle proteiner er karakterisert ved at aminosyrene opptrer i gjentatte sekvenser. 

Cellebiologi
Breilivatn (Nissedal)

Breilivatn (også skrevet Breidlivatnet) er en innsjø øst i Nissedal kommune, ved grensa til Drangedal. Det naturlige utløpet til nabovannet Holmvatn er demmet opp og vannføringen overført til Breilivatn gjennom en kort kanal. Breilivatn har utløp via noen mindre vann til Buvasselvi og Suvdøla i Drangedal, hvor vannføringen brukes til kraftproduksjon i Suvdal og Nye Suvdøla kraftverk.

Fotnoter

Referanser 

Innsjøer i Nissedal
Reservoarer i Vestfold og Telemark
Kragerøvassdraget
Kjell Grønner

Kjell Grønner (født 14. oktober 1935  i Bergen) er en norsk teolog som har hatt en rekke prestestillinger. I perioden 1965–72 var han ungdomsprest i Bergen KFUM, hvor han særlig er kjent for å ha startet den første norske Ten Sing-gruppen i 1967. Grønner etablerte også Shalom ungdomssenter i Bergen 1972–74. Han var generalsekretær i Norges kristelige ungdomsforbund 1974–82, fengselsprest i Bergen kretsfengsel 1982–86, leder av Kalfarkollektivet behandlingssenter for rusavhengige 1985–94. I 1994 var Kjell Grønner initiativtager og leder for Kalfarhuset ettervernsenter for tidligere rusavhengige.

Fra 1981 til 1985 var han vararepresentant til Stortinget for KrF, han har også vært medlem av Bergen bystyre for partiet. Grønner har også vært medlem av Det kriminalitetsforebyggende råd. I 2009 engasjerte Grønner seg i kampen mot den kjønnsnøytrale ekteskapsloven, hvor han blant annet holdt appell på Festplassen.

Heder 
 Kongens fortjenstmedalje i gull
 Folkekirkeprisen
 Regjeringens kriminalitetsforebyggende pris
 Betaniaprisen

Kilder 
 Kjell Grønner 80 år. Fødselsdagsomtale i Aftenposten 14. oktober 2015 side 59

Norske lutherske prester
Personer fra Bergen kommune
KrF-politikere
Kongens fortjenstmedalje i gull
Fødsler i 1935
Karstein Hansen

Karstein Hansen (født 14. september 1945 i Narvik) er en norsk pianist og jazzmusiker, også kalt «Kassa» Hansen. Han spilte blant annet sammen med saksofonisten Kjell Bartholsen, med opptredener på Norsk jazzforbunds jubileumskonsert i 1973, Moldejazz i 1974 og Kongsberg Jazzfestival i 1976. Han er født og oppvokst i Narvik.

Diskografi 
 Kjell Bartholdsen: Arctic Bird (2008)
 Diverse artister: Distant reports – Jazz from North Norway (2001)

Kilder 
 Cappelens musikkleksikon 3

Eksterne lenker 
 

Norske jazzpianister
Personer fra Narvik kommune
Øyasletta

Øyasletta er et fotballstadion på Øyum i Orkdal, den brukes av fotballaget Svorkmo/NOI. Det brukes hovedsakelig som treningsbane, men også som kamparena.

Sport i Orkland
Idrettsanlegg i Trøndelag
Byggverk i Orkland
Whistler Sliding Centre

The Whistler Sliding Centre (Centre des sports de glisse de Whistler på fransk) er en bob-, aking- og skeletonbane i Whistler i Canada omtrent 125 kilometer nord for Vancouver.  Banen ble bygget til konkurransene i bob, aking og skeleton under Vinter-OL 2010 og ble påbegynt i 2004.

Vinter-OL 2010

Nodar Kumritashvili
Banen var åsted for flere ulykker under treningsløp i oppkjøringen til OL. Under en treningsøkt 12. februar døde den georgiske akeren Nodar Kumaritashvili av skadene han pådro seg i en krasj i banens siste sving. Med en hastighet på 143 km/t kjørte han inn i siden på banen og ble kastet inn i en stålsøyle. Han døde på et lokalt sykehus kort tid etter. Det internasjonale akeforbundet kalte umiddelbart inn til et hastemøte etter hendelsen, og all annen trening ble avblåst for dagen. Kumaritashvilis lagkamerat, Levan Gureshidze, konkurrerte ikke. Han var på den offisielle startlisten for første heat, men trakk seg og fortalte de andre deltagerne at han ikke kunne fortsette. De resterende seks utøverne som representerte Georgia i lekene, ble i Vancouver for å konkurrere til ære for Kumaritashvili, mens Gureshidze fløy tilbake til Georgia for å sørge over tapet.

Statistikk

Rekorder

Referanser

Eksterne lenker
 FIBT bane-profil 
 
 Official Report to the International Olympic Committee on the accident of Georgian athlete Nodar Kumaritashvili

Sportsanlegg under Vinter-OL 2010
Idrettsanlegg i Canada
Sport i Britisk Columbia
Bibelgaven

Bibelgaven har siden 1961 vært hovedorganet til Det Norske Bibelselskap. Magasinet het fram til 2013 Nytt om Bibelen. 

Bladet har hovedfokus på Bibelselskapets internasjonale misjonsarbeid, og utkommer fire ganger i året. Utgaver siden 2001 er tilgjengelig for nedlastning i PDF-format.

Eksterne lenker
 Bibelgaven 

Norske tidsskrifter
Publikasjoner etablert i 1961
Den Gyldne Kat

Den Gyldne Kat er en orden som deles ut av Studentersamfundets Interne Teater i Trondheim. 

Den ble innstiftet i 1913. Den er den nest eldste av Studentersamfundet i Trondhjems ordener, og har tre grader: ridder, kommandør og storkors. Den deles ut etter UKA annenhvert år til dem som har gjort en ekstra stor innsats for Studentersamfundets Interne Teater.

Eksterne lenker
 Liste: Riddere, kommandører og storkors

Studentersamfundet i Trondhjem
Utmerkelser etablert i 1913
Studentorden
One Size Fits All (Frank Zappa-album)

One Size Fits All er et musikkalbum av Frank Zappa og The Mothers of Invention, utgitt i 1975. Albumet er bandets siste album. Album ble spilt inn av medlemmer av Mothers of Invention sommer/høst 1974, med George Duke (keyboard/sang), Chester Thompson (trommer), Ruth Underwood (rytmeinstrumenter), Tom Fowler (bassgitar) og Napoleon Murphy Brock (saksofon/sang). «Can’t Afford No Shoes» er spilt inn med James Youman istedenfor Tom Fowler, da Fowler hadde brukket hånda under en turné. Youman hoppet inn som vikar.

Frank Zappa fastslo i en tekst på albumetcoveret at albumet ble innspilt på samme tid som "det neste albumet". Men det "neste albumet" ble isteden Bongo Fury, som bestod mest av live-opptak med Captain Beefheart fra mai 1975. Ifølge kommentarer i et radio-intervju med Frank Zappa i april 1975, var det slik å forstå at låten «Greggery Peccary», skulle være med i det "neste albumet", men det sporet dukket opp først tre år senere, på albumet Studio Tan.

Sporliste  
Alle sangene er skrevet av Frank Zappa.

Side en
 «Inca Roads» – 8:45
 «Can't Afford No Shoes» – 2:38
 «Sofa No. 1» – 2:39
 «Po-Jama People» – 7:39

Side to
 «Florentine Pogen» – 5:27
 «Evelyn, a Modified Dog» – 1:04
 «San Ber'dino» – 5:57
 «Andy» – 6:04
 «Sofa No. 2» – 2:42

Personell

Musikere
 Frank Zappa – vokal (spor 4, 6, 9), gitar
 George Duke – keyboard, synthesizer, bakgrunnsvokal, vokal (spor 1, 8, 9)
 Ruth Underwood – marimba, vibrafon, perkusjon
 Johnny «Guitar» Watson – vokal (spor 7, 8)
 James «Bird Legs» Youman – bass (spor)
 Chester Thompson – trommer, lydeffekter, stemmer
 Tom Fowler – bassgitar (alle spor bortsett fra spor 2)  
 Captain Beefheart (kreditert som «Bloodshot Rollin' Red») – munnspill (spor 7)
 Napoleon Murphy Brock – tenorsaksofon, fløyte, vokal (spor 5, 8), bakgrunnsvokal

Produksjon
 Kerry McNabb – lydtekniker, remix
 Cal Schenkel – design, illustrasjoner, malerier
 Mike D. Stone (fra "Record Plant") – lydtekniker
 Michael Braunstein – lydtekniker
 Unity – assisterende lydtekniker
 Dick Barber – assisterende lydtekniker
 Gary O. – lydtekniker
 Ferenc Dobronyi – design
 J.E. Tully – design
 Coy Featherstone – assisterende lydtekniker
 Paul Hof – assisterende lydtekniker
 Matti Laipio – stemmer, assisterende lydtekniker
 Bill Romero – stemmer, assisterende lydtekniker
 Richard "Tex" Abel – assisterende lydtekniker
 Jukka – lydtekniker

Eksterne lenker 
 

Frank Zappa-album
Musikkalbum fra 1975
Henrik til Danmark

Henrik, prins til Danmark, greve av Monpezat (Henrik Carl Joachim Alain, født 4. mai 2009) er sønn av prins Joachim og prinsesse Marie. Prins Henrik er nummer ni i den danske tronfølge og nr. 230 i den britiske tronfølge.

Han er det femte barnebarn av dronning Margrethe og prins Joachims tredje barn og tredje sønn. Han er født på Rigshospitalet, målte 49 cm og veide  gram.

Prinsen ble døpt den 26. juli 2009 i Møgeltønder kirke. Til dåpen fikk han navnet Henrik Carl Joachim Alain.
Henrik er etter hans farfar, Prinsegemal Henrik av Danmark, Carl er enten den danske formen av Maries bror Charles, eller etter Dronning Margrethes onkel Carl Johan, Joachim er oppkalling etter Henriks far, prins Joachim og Alain er etter Maries far.

Alle med arverett til tronen får på dansk tittelen til Danmark mens inngifte og de som har mistet arverett bruker af Danmark. Prins Henrik er til Danmark, hans farfar, prins Henrik (1934-2018), som var gift med dronningen var prins af Danmark.

Anetavle

Referanser 

Danske prinser
Kongelige dansker
Huset Glücksburg
Personer fra København
Brevikstunnelen

Brevikstunnelen er en veitunnel på riksvei 354 (gamle E18). Tunnelen går gjennom Åsen i Brevik i Porsgrunn kommune i Telemark og forbinder Breviksbrua med resten av veien nordover. Tunnelen er 212 meter lang. Den ble åpnet i 1962.

Se også 
 Breviksbrua
 Høgenheitunnelen
 Veitunneler i Norge
 Liste over veitunneler i Norge

Referanser

Veier i Porsgrunn
Veitunneler i Vestfold og Telemark
Tunneler åpnet i 1962
1962 i Norge
Brevik